**K I V O N A T**

***a VÁROSSTRATÉGIAI, IDEGENFORGALMI ÉS SPORT BIZOTTSÁG***

***2022. március 29-i ülésének nyilvános jegyzőkönyvéből***

**68/2022. (III.29.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) önkormányzati rendelet 54. § (1) bekezdés 25. pontja alapján az alábbi döntést hozta:

1. A Bizottság **egyetért** azzal, hogy a Simon I. utcában 30 km/h korlátozott sebességű övezet kerüljön bevezetésre.
2. A Bizottság **egyetért** azzal, hogy a Reismann János u. és Rauscher Miksa u. a 01829 hrsz.-ú magánút felől 2-2 db hajlított csőkorláttal lezárásra kerüljön.
3. A Bizottság **egyetért** azzal, hogy Faludi F. u. Kassák L. u. - Kodály Zoltán u. közti szakaszán „Várakozni tilos” korlátozás, az ellentétes oldalon „Megállni tilos” korlátozás kerüljön bevezetésre.
4. A Bizottság **egyetért** azzal, hogy az Ipari úton a Schaeffler Savaria Kft. bejáratától a Zanati út irányába, az ellentétes oldalon a Bárdi Szombathely bejáratától a Schaeffler Savaria Kft parkolójának bejáratáig „Megállni tilos” korlátozás kerüljön bevezetésre.
5. A Bizottság **egyetért** azzal, hogy a Középhegyi úton az Erdei Iskola u.-tól a Martineum Felnőttképző Akadémia bekötőútjáig, valamint a Werner Alajos utcától a Víztorony utcáig útpadkára is vonatkozó „Megállni tilos” korlátozás kerüljön bevezetésre.
6. A Bizottság **nem támogatja** a Szent Márton u. 23-37. társasház mögötti parkoló bejáratához „Mindkét irányból behajtani tilos kivéve célforgalom” jelzőtábla kihelyezését.
7. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a Bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 1-6. pont esetén: 2022. május 15.

A kivonat hiteléül:

Szombathely, 2022. március 30.

/: Iváncsics Lívia :/

jegyzőkönyvvezető